கேள்வி: ஜுராசிக் பார்க் (திரைப்படம்) - படப்பிடிப்பு பற்றி தகவல் சொல்.
பதில்: File:Jurassic Park car.jpg மாதிரி. இடம்:யுனிவர்சல் ஸ்டுடியோஸ், ஜப்பான் .|alt=A utility car painted in green, yellow and red colors in a jungle park environment.]] இருபத்தைந்து மாதங்கள் முன்-தயாரிப்புக்குப் பின் 1992-ஆம் ஆண்டு ஆகஸ்ட் 24 அன்று ஹவாய் பகுதிக்குட்பட்ட கவாய் தீவில் படப்பிடிப்பு துவங்கியது.Shay, Duncan, p. 65 and 67. புதினத்தின் களமாக கோஸ்ட்டா ரிக்கா இருந்தமையால் அங்கேயே நடத்தலாம் என முதலில் கருத்து நிலவியது. எனினும் உள்கட்டமைப்பு மற்றும் அணுகல் குறித்த ஸ்பில்பேர்க்கின் கவலைகள் அவரை ஏற்கனவே பணிபுரிந்த இடத்தைத் தேர்வுசெய்ய வைத்தன. மூன்று வாரப் படப்பிடிப்பில், ஈஸ்லா நுப்லாரின் காடுகளுக்காகப் பல்வேறு பகல்நேர வெளிப்புறப் பிடிப்புகளைச் (exteriors) செய்யவேண்டியிருந்தது. செப்டம்பர் 11 அன்று, இனிகி சூறாவளி, கவாய் மீது நேரடியாகக் கடந்துசென்றதால் ஒருநாள் படப்பிடிப்பு தடைபட்டது.Shay, Duncan, p. 86. திரைப்படத்தின் புயல் காட்சிகள் பலவும் இச் சூறாவளியின் போது படமாக்கப்பட்டன. காலிமைமஸ் துரத்தல் காட்சிக்கான படப்பிடிப்புக்களம், ஓஹு தீவின் குவாலோவா பண்ணைக்கு மாற்றப்பட்டது. துவக்கக் காட்சி ஒன்றுக்காக மின்னணு முறையில் ஒரு இயற்கைக் காட்சியின் அசையாப் படத்தை அசைவூட்ட வேண்டியதானது. படத்தின் திறப்புக் காட்சி, மவுய் தீவின் ஹைக்கூ, ஹவாய் பகுதியில் படமாக்கப்பட்டது. கூடுதல் காட்சிகள், "தடைசெய்யப்பட்ட தீவான" நீஹாவில் எடுக்கப்பட்டன. பூங்காவின் பார்வையாளர் மையத்தின் வெளிப்புறத்துக்காகக் கவாயிலுள்ள வேலி ஹவுஸ் பயிர்த்தோட்டப் பண்ணையில் ஒரு முகப்பு கட்டப்பட்டது. சாமுவேல் எல். ஜாக்சனின் பாத்திரம் ராப்டர்களால் கொல்லப்படும் நெடுங்காட்சி ஒன்றுக்காக உருவாக்கப்பட்ட களம், இனிகி சூறாவளியால் அழிக்கப்பட்டது.